Vores 3 ugers ophold kunne ikke have været bedre. En fantastisk lejlighed med alt hvad vi behøvede af udstyr i køkken, i bad og strandting. Lækkert med rigelig køkkengrej, håndklæder incl. strandhåndklæder. Dog kunne vi godt have brugt lidt flere viskestykker og karklude. Med 3 ugers ophold var det dejligt med vaskemaskine, tørretumler og tørrestativ. En dejlig stor lejlighed, store soveværelser, 2 store badeværelser og fantastisk stor altan, billederne viser stedet og udsigten rigtig fint. Et skønt velplejet og stille lukket område at bo i. Fint poolområde med gode liggestole. Lejligheden ligger i gåafstand til stranden Waikoloa Beach. I området Waikoloa Beach Resort er der i Queens' Marketplace et mindre, dyrt supermarked med lille udvalg, så dagligvareindkøb anbefales at købe større steder f.eks. i Waikoloa Village eller andet større sted. Vi kan på det varmeste anbefale et ophold i lejligheden og kommer meget gerne tilbage en anden gang.